recursal/SuperWikiNEXT-32B huggingface dataset:
**บริษัทที่ประกอบธุรกิจหลายประเภทรวมกัน** (อังกฤษ: Conglomerate) เป็น**บริษัทพหุอุตสาหกรรม** (Multi-industry company) ประเภทหนึ่งที่ประกอบด้วยองค์กรธุรกิจที่แตกต่างกันและไม่เกี่ยวข้องหลายแห่ง ซึ่งดำเนินงานในอุตสาหกรรมต่าง ๆ ภายใต้กลุ่มบริษัทเดียว บริษัทที่ประกอบธุรกิจหลายประเภทรวมกันมักจะมีบริษัทแม่ที่เป็นเจ้าของและควบคุมบริษัทสาขา หลายแห่ง ซึ่งมีความเป็นอิสระทางกฎหมาย แต่ขึ้นอยู่กับบริษัทแม่ในด้านการเงินและเชิงกลยุทธ์ บริษัทที่ประกอบธุรกิจหลายประเภทรวมกันส่วนใหญ่เป็นบริษัทข้ามชาติขนาดใหญ่ที่มีการดำเนินงานทั่วโลก และมีผลิตภัณฑ์และบริการที่หลากหลาย บริษัทที่ประกอบธุรกิจหลายประเภทรวมกันสามารถเกิดขึ้นได้โดยการควบรวมกิจการ การแยกบริษัท หรือ กิจการร่วมค้า

บริษัทที่ประกอบธุรกิจหลายประเภทรวมกันมีอยู่ทั่วไปในหลายประเทศและหลายภาคส่วน เช่น สื่อ การธนาคาร พลังงาน เหมืองแร่ การผลิต การค้าปลีก และ การขนส่ง องค์การประเภทนี้มีเป้าหมายเพื่อให้เกิดการประหยัดโดยเพิ่มขนาด พลังทางการตลาด การกระจายความเสี่ยง และผลผนึกทางการเงิน อย่างไรก็ตาม พวกเขายังต้องเผชิญกับความท้าทาย เช่น ความซับซ้อน ระบบราชการ ปัญหาเกี่ยวกับหน่วยงาน และ ข้อบังคับ

ความนิยมของบริษัทที่ประกอบธุรกิจหลายประเภทรวมกันมีการเปลี่ยนแปลงไปตามกาลเวลาและทั่วทั้งภูมิภาค ในสหรัฐ บริษัทที่ประกอบธุรกิจหลายประเภทรวมกันได้รับความนิยมในคริสต์ทศวรรษ 1960 โดยเป็นรูปแบบหนึ่งของ ภาวะเศรษฐกิจฟองสบู่ ที่ได้รับแรงหนุนจากอัตราดอกเบี้ยต่ำและการซื้อกิจการแบบมีเงินกู้[] อย่างไรก็ตาม บริษัทประเภทนี้ในหลายแห่งปิดกิจการไปในช่วงคริสต์ทศวรรษ 1980 เนื่องจากประสิทธิภาพที่ไม่ดี เรื่องอื้อฉาวทางบัญชี และกฎระเบียบที่ต่อต้านการผูกขาด ในทางตรงกันข้าม บริษัทที่ประกอบธุรกิจหลายประเภทรวมกันยังคงเป็นที่แพร่หลายในเอเชีย โดยเฉพาะใน จีน ญี่ปุ่น เกาหลีใต้ และ อินเดีย ในจีนแผ่นดินใหญ่ รัฐวิสาหกิจหลายแห่งได้มาผ่านการควบรวมและเข้าซื้อกิจการที่มีมูลค่าสูง ส่งผลให้เกิดธุรกรรมทางธุรกิจที่มีมูลค่าสูงสุดตลอดกาล บริษัทเหล่านี้มีความสัมพันธ์อันแน่นแฟ้นกับรัฐบาล และมีนโยบายพิเศษและการเข้าถึงเงินทุน

อ้างอิง
-------

1. 1 2 3  Chen, James (July 31, 2023). "Conglomerate". *Investopedia* (ภาษาอังกฤษ). สืบค้นเมื่อ 2023-11-23.
2. ↑  Davis, Gerald F.; Diekmann, Kristina A.; Tinsley, Catherine H. (1994). "The Decline and Fall of the Conglomerate Firm in the 1980s: The Deinstitutionalization of an Organizational Form". *American Sociological Review*. **59** (4): 547–570. doi:10.2307/2095931. ISSN 0003-1224. JSTOR 2095931.

|  |  |
| --- | --- |
| ฐานข้อมูลการควบคุมรายการหลักฐาน: ประจำชาติ แก้ไขสิ่งนี้ที่วิกิสนเทศ | 
* ฝรั่งเศส
* BnF data
* เยอรมนี
* อิสราเอล
* สหรัฐ
* ญี่ปุ่น

 |
**พระเจ้าคงยังแห่งโครยอ** (เกาหลี: 공양; ฮันจา: 恭讓; อาร์อาร์: *Gongyang*; เอ็มอาร์: *Kongyang* ค.ศ. 1345 - ค.ศ. 1394) เป็นพระมหากษัตริย์พระองค์ที่ 34 และพระองค์สุดท้ายแห่งราชวงศ์โครยอ (ค.ศ. 1389 - 1392)

พระเจ้าคงยางพระนามเดิมว่า**เจ้าชายช็องชัง** (정창군; 定昌君) เป็นพระโอรสของเจ้าชายช็องว็อน (정원군; 定遠君) ซึ่งสืบสายพระโลหิตมาจากพระเจ้าชินจง ในค.ศ. 1389 นายพลอี ซ็อง-กเย (이성계; 李成桂) ปลดพระเจ้าชัง (창왕, 昌王) จากราชบัลลังก์และสำเร็จโทษทั้งพระเจ้าชางและพระราชบิดาพระเจ้าอู ด้วยข้อหาที่ทั้งสองพระองค์ไม่ใช่พระราชวงศ์ แล้วตั้งองค์ชายช็องชังที่เป็นเชื้อพระวงศ์ที่แท้จริงขึ้นเป็นพระราชาแทน 

แต่แล้วในค.ศ. 1392 อี ซ็อง-กเยก็ตัดสินใจบังคับพระเจ้าคงยางให้สละราชบัลลังก์ ปลดลงเป็น**เจ้าชายคงยัง** (공양군; 恭讓君) แล้วปราบดาภิเษกตนเองเป็นกษัตริย์แห่งเกาหลี ตั้งราชวงศ์ใหม่คือราชวงศ์โชซ็อน เป็นพระเจ้าแทโจ (조선태조; 朝鮮太祖) เจ้าชายคงยังถูกสำเร็จโทษพร้อมกับสมาชิกพระราชวงศ์ที่เหลือในค.ศ. 1394 ในรัชกาลของพระเจ้าแทจง จึงทรงได้รับการสถาปนากลับขึ้นมาเป็น **พระเจ้าคงยัง** (공양왕, 恭讓王)

พระราชวงศ์
----------

* **พระราชบิดา** องค์ชาย วัง คยุน

อ้างอิง
-------

1. ↑

| ก่อนหน้า |  | พระเจ้าคงยัง |  | ถัดไป |
| --- | --- | --- | --- | --- |
| **พระเจ้าชัง** |  | **พระราชาแห่งโครยอ** (พ.ศ. 1932 - พ.ศ. 1935) |  | **พระเจ้าแทโจ** |

| * ด
* ค
* ก
ลำดับกษัตริย์เกาหลีสมัยราชวงศ์โครยอ |
| --- |
| กษัตริย์โครยอ | 
* แทโจ
* ฮเยจง
* ช็องจง
* ควังจง
* คย็องจง
* ซองจง
* มกจง
* ฮย็อนจง
* ทอกจง
* ช็องจงที่ 2
* มุนจง
* ซุนจง
* ซอนจง
* ฮอนจง
* ซุกจง
* เยจง
* อินจง
* อีจง
* มย็องจง
* ชินจง
* ฮึยจง
* คังจง
* โคจง
* วอนจง
* *ย็องจง*
* วอนจง
* ชุงยอล
* ชุงซอน
* ชุงซุก
* ชุงฮเย
* ชุงมก
* ชุงจอง
* คงมิน
* อู
* ชัง
* คงยัง

 |
| เฉลิมพระยศ | 
* กุกโจ
* อึยจง
* เซโจ
* พิลย็อง
* แทจง
* อันจง
* มุนว็อน
* ช็องคัน
* ยังฮ็อน

 |
| 
ดูเพิ่ม
โชซ็อนโบราณ
พูยอ
โคกูรยอ
แพ็กเจ
ชิลลา
พัลแฮ
โครยอ
โชซ็อน
จักรวรรดิเกาหลี
 |
Black Ivory
Black Ivory
 **แบล็ค ไอโวรี่ คอฟฟี่** (อังกฤษ: Black Ivory Coffee) เป็น**กาแฟขี้ช้างที่**ผลิตกาแฟทางภาคเหนือของประเทศไทยโดยบริษัทแบล็ค ไอวอรี่ คอฟฟี่จากเม็ดกาแฟอราบิก้าที่ช้างกินเข้าไปและเก็บมาจากขี้ช้าง รสชาติของกาแฟแบล็ค ไอวอรี่ คอฟฟี่ได้รับอิทธิพลจากเอ็นไซม์ในกระบวนการย่อยของช้าง ที่ย่อยโปรตีนของกาแฟ รสขมของกาแฟมาจากโปรตีนเป็นหลัก การย่อยโปรตีนนี้ส่งผลให้กาแฟมีความขมน้อยลง เมล็ดกาแฟถูกย่อยระหว่าง 15 ถึง 70 ชั่วโมง และถูกเปลี่ยนแปลงจากหลายส่วนประกอบในกระเพาะช้างจึงได้เมล็ดกาแฟที่มีรสชาติและกลิ่นที่เป็นเอกลักษณ์ ช้างเป็นสัตว์กินพืชต่างจากชะมดที่กินทั้งพืชและสัตว์ กระเพาะของช้างใช้กระบวนการหมักเพื่อย่อยเซลลูโลส

การวางขาย
---------

กาแฟขี้ช้างเป็นหนึ่งในกาแฟที่แพงที่สุดในโลกมีราคาขายประมาณ 1,100 ดอลลาร์สหรัฐต่อกิโล รสชาติกาแฟถูกอธิบายไว้ว่ามีความนุ่มนวลไม่มีความขม ต่างจากกาแฟทั่วไป ปริมาณที่ผลิตได้มีจำนวนน้อยมีวางขายเพียวโรงแรมหรูไม่กี่ที่ ราคาอยู่ที่ 50 ดอลลาร์สหรัฐต่อแก้ว ปริมาณของกาแฟที่ได้นั้นจะถึงอยู่กับปริมาณผลกาแฟ ความอยากอาหารของช้าง จำนวนเมล็ดที่เสียหาญจากการเขี้ยว ความสามารถของควาญช้างและภรรยาที่จะเก็บเมล็ดกาแฟ ราคาของกาแฟขี้ช้างสูงเนื่องจากต้องใช้หปริมาณผลกาแฟมากเพื่อผลิต ผลกาแฟ 33 กิโลกรัมจะสามารถผลิตกาแฟชี้ช้างได้เพียง 2 กิโลกรัมเท่านั้น กาแฟส่วนใหญ่สูญหายจากการเคี้ยวหรือถ่ายในพุ่มไม้

มูลนิธิช้างเอเชียสามเหลี่ยมทองคำ
--------------------------------

กาแฟขี้ช้างผลิตโดยบริษัทแบล็ค ไอวอรี่ คอฟฟี่ที่มูลนิธิช้างเอเชียสามเหลี่ยมทองคำในเชียงแสน มูลนิธิช่วยเหลือและดูแลช้าง มีช้างประมาณ 20 เชือก 8%ของยอดขายถูกบริจาคเข้ามูลนิธิเพื่อเพื่อเงินทุนช่วยดูแลสุขภาพช้าง การบริโภคผลกาแฟไม่มีผลเสียต่อช้างและคาเฟอีนไม่ได้ถูกดูดซึ่มจาผลกาแฟที่ช้างกิน

ดูเพิ่ม
-------

* กาแฟขี้ชะมด

อ้างอิง
-------

1. ↑  "About Black Ivory Coffee". *Black Ivory Coffee*. คลังข้อมูลเก่าเก็บจากแหล่งเดิมเมื่อ 2018-01-04. สืบค้นเมื่อ 16 August 2016.
2. 1 2 3  Gecker, Jocelyn (9 Dec 2012). "Elephant Dung Coffee: An Exotic, Expensive Brew". *Sci-Tech Today*. คลังข้อมูลเก่าเก็บจากแหล่งเดิมเมื่อ 1 February 2013. สืบค้นเมื่อ 10 Dec 2012.
3. 1 2 3 4 5 6 7 8  "Coffee from an elephant's gut fills a $50 cup". *USA Today*. Associated Press. 7 Dec 2012. สืบค้นเมื่อ 6 Jan 2013.
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

etaoin shrdlu ใน *เดอะนิวยอร์กไทมส์* 30 ตุลาคม 1903
**Etaoin shrdlu** (เสียงอ่านภาษาอังกฤษ: /ˈɛtiˌɔɪn ˈʃɜrdlu/, *เอ-ที-ออยน์ เชิร์ด-ลู*, /ˈeɪtɑːn ʃrədˈluː/) เป็นถ้อยคำภาษาอังกฤษที่ไม่มีความหมายและไร้สาระ ซึ่งปรากฏบ่อยมากในสิ่งพิมพ์ยุคพิมพ์ดีด

ในยุคพิมพ์ดีด เมื่อผู้เรียงพิมพ์พิมพ์ผิดแล้ว วิธีแก้คำผิดคือต้องรอให้เต็มบรรทัดก่อน จึงค่อยวกกลับไปพิมพ์คำที่ถูกทับคำผิดนั้น อย่างไรก็ดี ผู้อ่านมักไม่สนใจคำผิด และคำผิดนั้นก็ไม่กระทบเนื้อความของสิ่งพิมพ์ด้วย ผู้เรียงพิมพ์จึงมักเลือกปล่อยบรรทัดที่พิมพ์ผิดนั้นไว้ แล้วขึ้นบรรทัดใหม่ให้ถูกต่อไปแทน ในการนี้ ผู้เรียงพิมพ์มักพิมพ์อักษรเรื่อยเปื่อยต่อจากคำผิด เพื่อให้บรรทัดเต็มและจะได้ขึ้นบรรทัดใหม่เร็ว ๆ และอักษรเรื่อยเปื่อยที่พิมพ์กันบ่อยที่สุด คือ ETAOIN SHRDLU เพราะสิบสองตัวนี้กดง่ายใกล้มือ ทั้งนี้ อักษรบนแป้นเครื่องเรียงพิมพ์นั้นจัดตำแหน่งตามการใช้บ่อย และเมื่อผู้เรียงพิมพ์ทำเช่นนั้นบ่อยเข้า ๆ ก็กลายเป็นการสร้างคำประหลาด คือ ETAOIN SHRDLU และเป็นเรื่องขบขันไป

ถ้อยคำ ETAOIN SHRDLU ปรากฏในสิ่งพิมพ์ยุคนั้นถี่มาก ถึงขนาดที่สมัยต่อมาได้บรรจุไว้ในพจนานุกรมสำคัญหลายฉบับ เช่น *พจนานุกรมของแรนเดิมเฮาส์เว็บสเตอร์ฉบับสมบูรณ์* (Random House Webster's Unabridged Dictionary)  และนับเป็นมรดกตกทอดทางประวัติศาสตร์สิ่งพิมพ์และวัฒนธรรม

อนึ่ง หนังสือพิมพ์ *เดอะนิวยอร์กไทมส์* (The New York Times) ฉบับ 2 กรกฎาคม 1978 ซึ่งเป็นฉบับพิมพ์ดีดฉบับสุดท้าย ลงสารคดีชื่อ "ลาก่อน Etaoin Shrdlu" (Farewell, Etaoin Shrdlu) ด้วย

ในภาษาฝรั่งเศสก็มีถ้อยคำพิมพ์ผิดลักษณะเดียวกัน คือ elaoin sdrétu

อ้างอิง
-------

1. 1 2  "etaoin shrdlu". *Merriam-Webster*. Encyclopædia Britannica. สืบค้นเมื่อ December 21, 2018.
2. ↑  Weiss, David Loeb (July 1, 1978). "Farewell, Etaoin Shrdlu". *New York Times*. สืบค้นเมื่อ December 21, 2018.
3. 1 2 3 4  "EMC: Abstract: Farewell Etaoin Shrdlu". คลังข้อมูลเก่าเก็บจากแหล่งเดิมเมื่อ 2014-04-20. สืบค้นเมื่อ 2011-09-12. เก็บถาวร 2014-04-20 ที่ เวย์แบ็กแมชชีน

แหล่งข้อมูลอื่น
---------------

* Fun with words - SHRDLU
* Straight Dope Article
* World Wide Words article
**เบียร์สิงห์** เป็นชื่อตราสินค้าประเภทผลิตภัณฑ์เบียร์ของประเทศไทย ซึ่งผลิตโดย บริษัท บุญรอดบริวเวอรี่ จำกัด และจัดจำหน่ายโดย บริษัท สิงห์ คอร์เปอเรชั่น จำกัด (เดิมชื่อบริษัท บุญรอดเทรดดิง จำกัด) โดยมี พระยาภิรมย์ภักดี (บุญรอด เศรษฐบุตร) เป็นผู้ก่อตั้ง

ประวัติ
-------

สิงห์เป็นสัตว์ชนิดหนึ่ง ในตำนานของศาสนาพราหมณ์-ฮินดู และในความเชื่อโบราณของไทย ซึ่งกลายมาเป็นตราเครื่องหมายการค้าของผลิตภัณฑ์เบียร์ เครื่องดื่มน้ำส้มและน้ำองุ่นจากโรงเบียร์บุญรอด ซึ่งพระยาภิรมย์ภักดี (บุญรอด เศรษฐบุตร) ก่อตั้งบริษัทเมื่อวันที่ 4 สิงหาคม พ.ศ. 2476 และเริ่มผลิตเบียร์ออกจำหน่ายเป็นครั้งแรก เมื่อวันที่ 1 มิถุนายน พ.ศ. 2479 โดยพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ พระราชทานครุฑเป็นตราตั้งห้าง ตั้งแต่วันที่ 25 ตุลาคม พ.ศ. 2482

การตลาด
-------

นาตาลี เกลโบวา นางงามจักรวาลประจำปี ค.ศ. 2005 และวีเจย์ ซิงก์ โปรกอล์ฟชาวฟิจิ เคยเป็นทูตตราสินค้า (Brand Ambassador) ให้กับเบียร์สิงห์ และตั้งแต่ปี พ.ศ. 2553 สิงห์คอร์ปอเรชัน เข้าเป็นผู้สนับสนุนของสโมสรฟุตบอลเชลซี และสโมสรฟุตบอลแมนเชสเตอร์ยูไนเต็ดในพรีเมียร์ลีกอังกฤษ รวมถึงเป็นสปอนเซอร์บนหน้าอกเสื้อแข่งขันของสโมสรฟุตบอลออกซ์ฟอร์ดยูไนเต็ดในลีกของประเทศอังกฤษ

ดูเพิ่ม
-------

* เบียร์ลีโอ

อ้างอิง
-------

1. ↑  โฆษณาเบียร์ตราสิงห์ขาว ในหนังสือพิมพ์กรุงเทพฯ วารศัพท์ ฉบับประจำวันที่ 10 พฤษภาคม พ.ศ. 2479

โลโก้ดั้งเดิมของ เบียร์สิงห์ ปี ๒๔๘๐ หนุมานขี่สิงห์ เก็บถาวร 2013-02-24 ที่ เวย์แบ็กแมชชีน

แหล่งข้อมูลอื่น
---------------

* เว็บไซต์อย่างเป็นทางการ เก็บถาวร 2019-11-22 ที่ เวย์แบ็กแมชชีน
* สำนักงานทรัพย์สินส่วนพระมหากษัตริย์
**พระเจ้าจินพยองแห่งชิลลา** (เกาหลี: 진평왕,1110-1175) เป็นกษัตริย์องค์ที่ 26 ของ ราชวงศ์ชิลลา ซึ่งเป็นหนึ่งใน สามก๊กแห่งเกาหลี พระเจ้าจินพย็องเดินตามรอยพระบาทของ พระเจ้าจินจี รัชกาลก่อน โดยจัดระบบการปกครองส่วนกลางของชิลลาใหม่ เมื่อเกิดความขัดแย้งมากมายระหว่าง แพ็กเจ และ โคกูรยอ พระองค์ได้ส่งทูตไปปรับปรุงความสัมพันธ์และกระชับความสัมพันธ์ระหว่างชิลลากับราชวงศ์สุยและถัง พระองค์ยังเป็นที่รู้จักในด้านการส่งเสริมพระพุทธศาสนาในฐานะผู้นำทางจิตวิญญาณของอาณาจักรและส่งเสริมคำสอนทางพุทธศาสนา

พระราชประวัติ
-------------

พระเจ้าจินพยองมีพระนามเดิมว่า คิมแพกจอง ประสูติเมื่อ พ.ศ. 1110 เป็นพระโอรสในเจ้าชายรัชทายาทดงรยุนพระราชโอรสองค์ใหญ่ใน พระเจ้าจินฮึง พระราชาองค์ที่ 24 หลังจากเจ้าชายรัชทายาทผู้เป็นพระบิดาสิ้นพระชนม์ตั้งแต่พระองค์ยังทรงพระเยาว์ทำให้สิทธิ์ในการสืบราชบัลลังก์ตกเป็นของพระปิตุลา (อา) ซึ่งต่อมาขึ้นครองราชย์เป็นพระเจ้าจินจีต่อมาองค์ชายแพ็กจองเสกสมรสกับ พระชายามายา และมีพระราชธิดาด้วยกันถึง 3 พระองค์คือ เจ้าหญิงชอนมยอง,เจ้าหญิงทอกมาน และ เจ้าหญิงซอนฮวา

ขึ้นครองราชย์
-------------

หลังจากพระเจ้าจินจีครองสิริราชสมบัติได้ 4 ปีก็ถูกปลดออกจากราชบัลลังก์โดยผู้นำในการยึดอำนาจครั้งนี้คือ พระสนมมีชิล พระสนมในพระเจ้าจินฮึงและพระเจ้าจินจีซึ่งได้ร่วมมือกับ ซอลวอน ผู้นำทหารองครักษ์และ เซจง ขุนนางผู้ใหญ่ซึ่งทั้งสองเป็นชู้รักของพระสนมมีซิลหลังจากยึดอำนาจสำเร็จก็ได้ยกองค์ชายแพ็กจองพระชนมายุเพียง 12 พรรษาขึ้นครองสิริราชสมบัติพระนามว่าพระเจ้าจินพยอง

เสด็จสวรรคต
-----------

พระเจ้าจินพยองเสด็จสวรรคตเมื่อวันที่ 20 มกราคม 1175 ขณะพระชนมายุได้ 65 พรรษาครองสิริราชสมบัติทั้งสิ้น 53 ปีหลังจากนั้นเจ้าหญิงด๊อกมานพระราชธิดาองค์ที่ 2 จึงขึ้นครองสิริราชสมบัติพระนามว่าพระราชินีซอนด๊อก

พระราชวงศ์
----------

พระบิดา
* เจ้าชายรัชทายาทดงรยุน

พระมารดา
* พระชายามาโน

พระมเหสี
* พระมเหสีมายา จากตระกูลคิม

พระราชบุตร
* เจ้าหญิงชอนมยอง พระราชมารดาใน พระเจ้ามูยอล พระราชาองค์ที่ 29

* เจ้าหญิงด๊อกมาน ซึ่งต่อมาคือ พระราชินีซอนด๊อก พระราชาองค์ที่ 27

* เจ้าหญิงซอนฮวา

อ้างอิง
-------

1. ↑  (ในภาษาเกาหลี) King Jinpyeong[*ลิงก์เสีย*] at Doosan Encyclopedia

| * ด
* ค
* ก
ลำดับพระมหากษัตริย์เกาหลีสมัยชิลลา |
| --- |
| **ชิลลายุคต้น**(57 ปีก่อนคริสตกาล – ค.ศ. 654) | 
* ฮยอกกอเซ
* นัมแฮ
* ยูรี
* ทัลแฮ
* พาซา
* จีมา
* อิลซ็อง
* อาดัลลา
* พ็อลฮยู
* แนแฮ
* โจบอน
* ช็อมแฮ
* มีชู
* ยูรเย
* คีริม
* ฮึลแฮ
* แนมุล
* ซิลซ็อง
* นุลจี
* จาบี
* โซจี
* จีจึง
* พ็อบฮึง
* จินฮึง
* จินจี
* จินพย็อง
* ช็อนด็อก
* ชินด็อก

 |
| **ชิลลายุคกลาง**(ค.ศ. 654 - 780) | 
* มูยอล
* มุนมู
* ซินมุน
* ฮโยโซ
* ซองด๊อก
* ฮโยซอง
* คยองด๊อก
* ฮเยคง

 |
| **ซิลลายุคปลาย**(ค.ศ. 780 - 935) | 
* ซอนด๊อก
* วอนซอง
* โซซอง
* แอจาง
* ฮอนด๊อก
* ฮึงด๊อก
* ฮุยคัง
* มินแอ
* ซินมู
* มุนซอง
* ฮอนอัน
* คยองมุน
* ฮอนคัง
* จองคัง
* ชินซ็อง
* ฮโยคง
* ซินด๊อก
* คยองมยอง
* คยองแค
* คยองซุน

 |
| 
ดูเพิ่ม
โชซ็อนโบราณ
พูยอ
โคกูรยอ
แพ็กเจ
ชิลลา
พัลแฮ
โครยอ
โชซ็อน
จักรวรรดิเกาหลี
 |
ระวังสับสนกับ ผนังเซลล์
เยื่อหุ้มเซลล์
Delete 

**ยื่อหุ้มเซลล์** (อังกฤษ: plasma membrane) เป็นเยื่อหุ้มที่อยู่ชิดกับผนังเซลล์ อาจมีลักษณะเรียบ หรือพับไปมา เพื่อขยายขนาดเยื่อหุ้มเซลล์เข้าไปในเซลล์ เรียกว่า มีโซโซม (mesosome) หรือที่เรียกกันอีกอย่างว่า "เซลล์คุม" มีหน้าที่ควบคุม การเข้าออกของน้ำ สารอาหาร และอิออนโลหะต่าง ๆ เป็นตัวแสดงขอบเขตของเซลล์ เซลล์ทุกชนิดต้องมีเยื่อหุ้มเซลล์ 

เยื่อหุ้มเซลล์เป็นเยื่อบาง ๆ ประกอบด้วยสารประกอบสองชนิด คือ ไขมันชนิดฟอสโฟลิปิดกับโปรตีน โดยมีฟอสโฟลิปิดอยู่ตรงกลาง 2 ข้างเป็นโปรตีน โดยมีไขมันหนาประมาณ 35 อังสตรอม และโปรตีนข้างละ 20 อังสตรอม รวมทั้งหมดหนา 75 อังสตรอม ลักษณะที่แสดงส่วนประกอบของเยื่อหุ้มเซลล์นี้ต้องส่องดูด้วยกล้องจุลทรรศน์อิเล็กตรอน จึงจะเห็นได้

เยื่อหุ้มสามารถแตกตัวเป็นทรงกลมเล็ก ๆ เรียกเวสิเคิล (Vesicle) ซึ่งมีช่องว่างภายใน (Lumen) ที่บรรจุสารต่าง ๆ และสามารถเคลื่อนที่ไปหลอมรวมกับเยื่อหุ้มอื่น ๆ ได้ การเกิดเวสิเคิลนี้เกิดขึ้นได้ทั้งกับการขนส่งสารระหว่างออร์แกแนลล์ และการขนส่งสารออกนอกเซลล์ที่เรียกเอกโซไซโทซิส (Exocytosis) ตัวอย่างเช่น การที่รากเจริญไปในดิน เซลล์รากจะสร้างมูซิเลจ (Mucilage) ซึ่งเป็นสารสำหรับหล่อลื่น เซลล์สร้างมูซิเลจบรรจุในเวสิเคิล จากนั้นจะส่งเวสิเคิลนั้นมาหลอมรวมกับเยื่อหุ้มเซลล์เพื่อปล่อยมูสิเลจออกนอกเซลล์ ในกรณีที่มีความต้องการขนส่งสารขนาดใหญ่เข้าสู่เซลล์ เยื่อหุ้มเซลล์จะเว้าเข้าไปด้านใน ก่อตัวเป็นเวสิเคิลหลุดเข้าไปในเซลล์ โดยมีสารที่ต้องการอยู่ภายในช่องว่างของเวสิเคิล การขนส่งแบบนี้เรียกเอ็นโดไซโตซิส (Endocytosis)

นอกจากนั้น เยื่อหุ้มยังทำหน้าที่เป็นเยื่อเลือกผ่าน ยอมให้เฉพาะสารที่เซลล์ต้องการหรือจำเป็นต้องใช้เท่านั้นผ่านเข้าออกได้ การแพร่ผ่านเยื่อหุ้มเซลล์เกิดขึ้นได้ดีกับสารที่ละลายในไขมันได้ดี ส่วนสารอื่น ๆ เช่น ธาตุอาหาร เกลือ น้ำตาล ที่แพร่เข้าเซลล์ไม่ได้ จะใช้การขนส่งผ่านโปรตีนที่เยื่อหุ้มเซลล์ ซึ่งเป็นได้ทั้งแบบที่ใช้และไม่ใช้พลังงาน

อ้างอิง
-------

1. ↑  Mauseth, J.D. 1998. Botany: an Introduction to Plant Biology. Sudbury. Jones and Bartlett Publishers, Inc.

| * ด
* ค
* ก
โครงสร้างของเซลล์ / ออร์แกเนลล์ |
| --- |
| ระบบเอนโดเมมเบรน | 
* เยื่อหุ้มเซลล์
* นิวเคลียส
* ร่างแหเอนโดพลาซึม
* กอลไจแอปพาราตัส
* พาเรนทีโซม
* ออโทฟาโกโซม
* เวสิเคิล
	+ เอกโซโซม
	+ ไลโซโซม
	+ เอนโดโซม
	+ ฟาโกโซม
	+ แวคิวโอล
	+ อะโครโซม
* ไซโทพลาสมิกแกรนูล
	+ เมลาโนโซม
	+ ไมโครบอดี
	+ ไกลออกซิโซม
	+ เพอรอกซิโซม
	+ ไวเบล–ปาลาเดบอดี

 |
| ไซโทสเกเลตัน | 
* ไมโครฟิลาเมนต์
* อินเทอร์มีเดียทฟิลาเมนท์
* ไมโครทูบูล
* ไซโทสเกเลตันในโพรแคริโอต
* Microtubule organizing center
	+ เซนโทรโซม
	+ เซนทริโอล
	+ เบซัลบอดี
	+ สปินเดิลโพลบอดี
* ไมโอไฟบริล
* อุนดุลิโพเดียม
	+ ซิเลีย
	+ แฟลเจลลัม
	+ แอกโซนีม
	+ เรเดียลสโปค
* ซูโดโพเดียม
* ลาเมลลิโพเดียม
* ฟิโลโพเดียม

 |
| สิ่งมีชีวิตร่วมอาศัยภายใน | 
* ไมโทคอนเดรีย
* พลาสติด
	+ คลอโรพลาสต์
	+ โครโมพลาสต์
	+ เจอรอนโทพลาสต์
	+ ลิวโคพลาสต์
	+ อะไมโลพลาสต์
	+ เอไลโอพลาสต์
	+ โปรตีโนพลาสต์
	+ แทนโนโซม

 |
| โครงสร้างภายในอื่น ๆ | 
* นิวคลีโอลัส
* อาร์เอ็นเอ
	+ ไรโบโซม
	+ สไปลซิโอโซม
	+ Vault
* ไซโทพลาซึม
	+ ไซโทซอล
	+ อินคลูชัน
* โปรทีเอโซม

 |
| โครงสร้างภายนอก | 
* อาร์คีลลัม
* ผนังเซลล์
* สารเคลือบเซลล์

 |
**พิชัย เลิศพงศ์อดิศร** หรือ "สว.ก๊อง" เป็นนายกองค์การบริหารส่วนจังหวัดเชียงใหม่ อดีตสมาชิกวุฒิสภา ประธานกรรมาธิการแรงงานและสวัสดิการสังคมในวุฒิสภาไทย ชุดที่ 10 ประธานสโมสรฟุตบอลเชียงใหม่ ยูไนเต็ด

ประวัติ
-------

พิชัย เลิศพงศ์อดิศร เดิมชื่อ "ชูชัย เลิศพงศ์อดิศร" เกิดเมื่อวันที่ 24 มีนาคม พ.ศ. 2507 สำเร็จการศึกษาปริญญาตรีนิติศาสตรบัณฑิต จากคณะนิติศาสตร์ มหาวิทยาลัยรามคำแหง และเนติบัณฑิตไทย สำนักอบรมศึกษากฎหมายแห่งเนติบัณฑิตยสภา

การทำงาน
--------

พิชัย หรือชูชัย เลิศพงศ์อดิศร ประกอบอาชีพทนายความตั้งแต่ พ.ศ. 2529 เป็นต้นมา เคยเป็นอาจารย์พิเศษคณะนิติศาสตร์ มหาวิทยาลัยพายัพ และป็นที่ปรึกษากฎหมายให้กับสมาคมฌาปนกิจสงเคราะห์ ธกส.เชียงใหม่ ที่ปรึกษากฎหมายสหกรณ์การเกษตรดอยหล่อ เชียงใหม่ ที่ปรึกษากฎหมายนายกสภามหาวิทยาลัยแม่โจ้ 

พิชัย เคยลงสมัครรับเลือกตั้งที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ ร่วมกับอำนวย ยศสุข อดีต ส.ส. อินสอน บัวเขียว อดีต ส.ส. แต่ได้รับเลือกตั้งเพียงคนเดียวคืออำนวย ยศสุข

พิชัย ลงสมัครรับเลือกตั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2551 หมายเลข 1 ได้รับคะแนน 171,090 คะแนน ได้รับเลือกตั้งเป็นสมาชิกวุฒิสภาจังหวัดเชียงใหม่ และได้รับตำแหน่งประธานกรรมาธิการแรงงานและสวัสดิการสังคมในวุฒิสภาไทย ชุดที่ 10

ต่อมาการเลือกตั้งนายกองค์การบริหารส่วนจังหวัดเชียงใหม่ พ.ศ. 2563 เขาได้ลงสมัครรับเลือกตั้งโดยการสนับสนุนของพรรคเพื่อไทย และสามารถเอาชนะบุญเลิศ บูรณุปกรณ์ อดีตนายกองค์การบริหารส่วนจังหวัดเชียงใหม่

กีฬา
----

พิชัย เลิศพงศ์อดิศร ก่อตั้งสโมสรฟุตบอลขึ้นในปี พ.ศ. 2558 ในชื่อ **สโมสรฟุตบอลช้างเผือก เชียงใหม่** และจดทะเบียนก่อตั้งเป็นนิติบุคคลในรูปแบบบริษัทขึ้นเมื่อเดือน กรกฎาคม พ.ศ. 2558 ในชื่อบริษัท ช้างเผือกเชียงใหม่ ยูไนเต็ด จำกัด โดยสโมสรส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรกในฟุตบอลดิวิชัน 3 ฤดูกาล 2559 ซึ่งเป็นการแข่งขันในระดับสมัครเล่น โดยสโมสรใช้วิธีการคัดเลือกนักฟุตบอลจากผู้ที่มาทดสอบฝีเท้ากว่า 900 คน

เครื่องราชอิสริยาภรณ์
---------------------

* พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  ก่อนเล่าหลังฉากพยานคดี‘บอส’!โพรไฟล์ ‘ชูชัย เลิศพงศ์อดิศร’อ้างรู้จัก‘เฉลิม อยู่วิทยา’?
2. ↑  ป.ป.ช.เปิดทรัพย์สิน "พิชัย เลิศพงศ์อดิศร"นายก อบจ.เชียงใหม่
3. ↑  นายพิชัย เลิศพงศ์อดิศร
4. ↑  ผลการเลือกตั้ง เก็บถาวร 2004-09-28 ที่ เวย์แบ็กแมชชีนเว็บไซต์กรมการปกครอง
5. ↑
6. ↑

  



| ก่อนหน้า |  | พิชัย เลิศพงศ์อดิศร |  | ถัดไป |
| --- | --- | --- | --- | --- |
| **บุญเลิศ บูรณุปกรณ์** |  | **นายกองค์การบริหารส่วนจังหวัดเชียงใหม่** (20 ธันวาคม พ.ศ. 2563 - ปัจจุบัน) |  | **อยู่ในวาระ** |
**วงศ์นกเป็ดน้ำ** เป็นวงศ์ของสัตว์ปีก ในอันดับ Anseriformes ใช้ชื่อวิทยาศาสตร์ว่า Anatidae

ลักษณะทั่วไปของนกในวงศ์นี้ คือ เป็นนกน้ำลำตัวป้อม มีลักษณะเด่นคึอ ปากแบนใหญ่ หางสั้น มีแผ่นพังผืดยึดนิ้วเท้า จึงช่วยให้ว่ายน้ำได้ดี มีลำคอเรียวยาว เมื่อเวลาว่ายน้ำจะโค้งเป็นรูปตัวเอส ขนเคลือบด้วยไขมันกันน้ำได้เป็นอย่างดี โดยน้ำไม่สามารถเข้าไปในชั้นขนได้ ตัวเมียมีลายสีน้ำตาลไม่ค่อยสวยงาม ต่างจากตัวผู้ที่มีสีสดใสกว่าชอบลอยตัวรวมกันเป็นฝูงในแหล่งน้ำ ทั้งในแหล่งน้ำจืดและแหล่งน้ำกร่อย หาอาหารโดยใช้ปากไชจิกพืชน้ำ จับกินสัตว์น้ำชนิดต่าง ๆ ตามผิวน้ำ หรืออาจจะดำลงไปจับใต้น้ำ ส่วนใหญ่ทำรังตามริมน้ำด้วยพืชน้ำ บางชนิดทำรังในโพรงไม้หรือซอกกำแพง และมีพฤติกรรมจับคู่อยู่เพียงตัวเดียวไปตลอด จะเปลี่ยนคู่ก็ต่อเมื่อคู่นั้นได้ตายลง มักอาศัยอยู่รวมกันเป็นฝูง สามารถบินได้ และบินได้ในระยะไกล ๆ หลายชนิดเป็นนกอพยพที่จะอพยพกันเป็นฝูงตามฤดูกาล โดยมากจะเป็นไปในฤดูหนาวที่อุณหภูมิลดต่ำลง มักจะบินอพยพจากซีกโลกทางเหนือลงสู่ซีกโลกทางใต้ ซึ่งอุณหภูมิอุ่นกว่า จากนั้นเมื่อถึงฤดูร้อนก็จะอพยพกลับไป และแพร่พันธุ์วางไข่

โดยนกที่อยู่ในวงศ์นี้ เป็นนกที่มนุษย์รู้จักกันเป็นอย่างดี คือ เป็ด, หงส์ และห่าน ชนิดต่าง ๆ ด้วยว่าเลี้ยงกันเป็นสัตว์เลี้ยงเพื่อความเพลิดเพลินและบริโภคเนื้อและไข่เป็นอาหาร

สามารถแบ่งออกได้เป็นราว 146 ชนิด ใน 40 สกุล จึงสามารถแบ่งออกเป็นวงศ์ย่อย ๆ ได้อีก 5 วงศ์ (ดูในตาราง) โดยที่พบในประเทศไทยราว 25 ชนิด เช่น เป็ดก่า (*Asarcornis scutulata*), เป็ดแดง (*Dendrocygna javanica*), เป็ดคับแค (*Nettapus coromandelianus*) และเป็ดหงส์ (*Sarkidiornis melanotos*) เป็นต้น

ดูเพิ่ม
-------

* นกเป็ดผี

อ้างอิง
-------

1. ↑  เก็บถาวร 2012-12-27 ที่ เวย์แบ็กแมชชีน เปิดรังหงส์ดำ แห่ง"ลำไทรฟาร์ม" จากผู้จัดการออนไลน์
2. ↑  "นกเป็ดน้ำ". คลังข้อมูลเก่าเก็บจากแหล่งเดิมเมื่อ 2016-06-17. สืบค้นเมื่อ 2012-07-03.
3. ↑  จาก itis.gov (อังกฤษ)
4. ↑  "วงศ์นกเป็ดน้ำ". คลังข้อมูลเก่าเก็บจากแหล่งเดิมเมื่อ 2010-02-23. สืบค้นเมื่อ 2012-07-03.

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Anatidae***
**การลงมติเลือกนายกรัฐมนตรีไทย พ.ศ. 2544** เป็นการลงมติของสภาผู้แทนราษฎร เมื่อวันที่ 9 กุมภาพันธ์ พ.ศ. 2544 หลังจากการเลือกตั้งสมาชิกสภาผู้แทนราษฎรเพื่อเลือกนายกรัฐมนตรีในตำแหน่งที่ว่างลง เนื่องจากวันที่ 9 พฤศจิกายน พ.ศ. 2543 นายชวน หลีกภัย พ้นจากตำแหน่งนายกรัฐมนตรีจากการยุบสภาผู้แทนราษฎร

นายอุทัย พิมพ์ใจชน ประธานสภาผู้แทนราษฎร ได้เปิดสภาเพื่อเลือกนายกรัฐมนตรีคนใหม่ โดยจะเปิดโอกาสให้สมาชิกสภาผู้แทนราษฎรเสนอชื่อบุคคลที่เหมาะสมจะดำรงตำแหน่งนายกรัฐมนตรี โดยได้กำหนดวิธีการลงคะแนนเลือกนายกรัฐมนตรีแบบเปิดเผย ด้วยการขานชื่อสมาชิก 500 คนตามลำดับตัวอักษร

โดยพลเอก ชวลิต ยงใจยุทธ สมาชิกสภาผู้แทนราษฎร แบบบัญชีรายชื่อ และหัวหน้าพรรคความหวังใหม่ ได้เสนอชื่อพันตำรวจโท ดร.ทักษิณ ชินวัตร หัวหน้าพรรคไทยรักไทย เป็นนายกรัฐมนตรี ในขณะที่ฝ่ายค้านไม่ได้เสนอชื่อบุคคลเข้าแข่งขัน

ชื่อบุคคลที่ได้รับเสนอเป็นนายกรัฐมนตรี
--------------------------------------

|  |
| --- |
| **ผู้ได้รับการเสนอชื่อในสภาผู้แทนราษฎร** |
| ทักษิณ ชินวัตร |
| ***ไทยรักไทย*** |
|  |
| รองนายกรัฐมนตรี(15 สิงหาคม – 8 พฤศจิกายน 2540) |

ผลการลงมติ
----------

ภายหลังเสร็จสิ้นการลงคะแนน นาย อุทัย พิมพ์ใจชน ประธานสภาผู้แทนราษฎร ได้ประกาศผลการนับคะแนนเลือกนายกรัฐมนตรีว่า พ.ต.ท.ทักษิณ ชินวัตรหัวหน้าพรรคไทยรักไทย ได้รับคะแนนเสียงเห็นชอบจำนวน 340 เสียง ไม่เห็นชอบ 127 เสียง และงดออกเสียง 30 เสียง จึงถือว่า ทักษิณ ชินวัตร ได้รับคะแนนเสียงมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาผู้แทนราษฎรแล้ว และได้รับความเห็นชอบตามมติของสภาผู้แทนราษฎรให้ดำรงตำแหน่งนายกรัฐมนตรี

|  |  |  |  |  |  |
| --- | --- | --- | --- | --- | --- |
| **พรรคการเมือง** | **เห็นชอบ** | **ไม่เห็นชอบ** | **งดออกเสียง** | **ไม่เข้าร่วมประชุม** | **รวม** |
| ไทยรักไทย | 246 | – | 2 | – | 248 |
| ประชาธิปัตย์ | – | 126 | – | 2 | 128 |
| ชาติไทย | 41 | – | – | – | 41 |
| ความหวังใหม่ | 36 | – | – | – | 36 |
| ชาติพัฒนา | – | – | 29 | – | 29 |
| เสรีธรรม | 14 | – | – | – | 14 |
| ราษฎร | – | 2 | – | – | 2 |
| กิจสังคม | 1 | – | – | – | 1 |
| ถิ่นไทย | 1 | – | – | – | 1 |
| **รวม** | **339** | **128** | **31** | **2** | **498** |

  

และมีพระบรมราชโองการโปรดเกล้าฯ แต่งตั้ง พ.ต.ท.ทักษิณ ชินวัตร เป็นนายกรัฐมนตรี เมื่อวันที่ 9 กุมภาพันธ์ พ.ศ. 2544

อ้างอิง
-------

1. ↑  พระบรมราชโองการโปรดเกล้าฯ แต่งตั้งทักษิณ ชินวัตรเป็นนายกรัฐมนตรี

| * ด
* ค
* ก
การลงมติเลือกนายกรัฐมนตรีไทย |
| --- |
| พ.ศ. 2475–2516 | 
* 2475
	+ มิถุนายน
	+ ธันวาคม
* 2476
	+ มิถุนายน
	+ ธันวาคม
* 2477
* 2480
	+ สิงหาคม
	+ ธันวาคม
* 2481
* 2485
* 2487
* 2488
	+ สิงหาคม
	+ กันยายน
* 2489
	+ มกราคม
	+ มีนาคม
	+ มิถุนายน
	+ สิงหาคม
* 2490
	+ พฤษภาคม
	+ พฤศจิกายน(ร)
* 2491
	+ กุมภาพันธ์
	+ เมษายน
* 2492
* 2494
* 2495
* 2500
* 2501
* 2502(ร)
* 2506
* 2515
* 2515(ร)

 |
| พ.ศ. 2516–2544 | 
* 2517
* 2518
	+ กุมภาพันธ์
	+ มีนาคม
* 2519
	+ เมษายน
	+ กันยายน
	+ ตุลาคม
* 2520(ร)
* 2522
* 2523
* 2526
* 2529
* 2531
* 2533
* 2534(ร)
* 2535
	+ เมษายน
	+ กันยายน
* 2538
* 2539
* 2540

 |
| พ.ศ. 2544–ปัจจุบัน | 
* 2544
* 2548
* 2551
	+ มกราคม
	+ กันยายน
	+ ธันวาคม
* 2554
* 2557(ร)
* 2562
* 2566

 |
| ในวงเล็บ (ร) คือนายกรัฐมนตรีจากการรัฐประหาร |


1. ↑  ทักษิณ ชินวัตร, อุทัย พิมพ์ใจชน
2. ↑  ธารินทร์ นิมมานเหมินท์, ปณวัตร เลี้ยงผ่องพันธุ์
บทความนี้เกี่ยวกับเพลงที่มีชื่อนี้ สำหรับเด็ก ดูที่ เด็ก

**"เด็กน้อย"** เป็นซิงเกิลของวงดนตรีทเวนตีไฟฟ์อาเวอส์ จากอัลบั้ม Mom & Popshop ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์ ออกจำหน่ายในวันที่ 17 สิงหาคม พ.ศ. 2558

เพลงนี้เป็นเพลงรักแง่บวกที่ความหมายดีที่พูดถึงความรักในแต่ละช่วงอายุ ที่จะมีมุมมองต่างๆกัน อย่างตอนเด็กที่เราฝันถึงความรัก ตอนโตที่ได้พบเจอ และตอนแก่ที่จะคอยดูแลกัน

ส่วนมิวสิกวิดีโอ ได้ไปถ่ายทำกันที่หาดแม่พิมพ์ จ.ระยอง ได้ คุณมอร์ วง TEN TO TWELVE มากำกับมิวสิกวิดีโอให้ โดยเนื้อเรื่องเป็นเรื่องของคู่รักคู่หนึ่งที่คบหากันมานาน และถึงวันที่ฝ่ายชายจะขอแฟนสาวแต่งงาน ก็เลยเชิญวง 25 hours และเพื่อนสนิทไป กะไปเซอร์ไพรส์เต็มที่ แถมยังได้โชว์สเต็ปของวง

การตอบรับ
---------

เพลง "เด็กน้อย" ได้ติดชาร์ตสูงสุดอันดับ 20 ใน 100 ของชาร์ตหมวดเพลง GMM Gmember Chart Top 100 ประจำวันที่ 16 พฤศจิกายน พ.ศ. 2558 จากเว็บไซต์ Gmember

### ชาร์ต

| ชาร์ต (พ.ศ. 2558) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 20 |
|

อ้างอิง
-------

1. ↑  "100 อันดับ เพลงไทยที่เพราะและฮิตที่สุด GMM Grammy Gmember Chart Top 100 ประจำวันที่ 16 พฤศจิกายน 2558". คลังข้อมูลเก่าเก็บจากแหล่งเดิมเมื่อ 2017-11-13. สืบค้นเมื่อ 2015-12-12.
**สะพานเทพสุดา** เป็นสะพานคอนกรีตเสริมเหล็กขนาด 2 ช่องจราจร ข้ามเขื่อนลำปาว จังหวัดกาฬสินธุ์ จากบริเวณแหลมโนนวิเศษ ตำบลโนนบุรี อำเภอสหัสขันธ์ ถึงบริเวณเกาะมหาราช ตำบลหนองบัว อำเภอหนองกุงศรีเริ่มก่อสร้างเมื่อวันที่ 20 พฤศจิกายน 2549 ใช้งบประมาณในการก่อสร้างทั้งสิ้น 498,850,000 บาท ความยาว 2,040 เมตร ถนนต่อเชื่อมโครงการผิวจราจรกว้าง 7 เมตร ไหล่ทางกว้างข้างละ 2.50 เมตร ภายใต้การกำกับดูแลของกรมทางหลวงชนบท สร้างเสร็จในเดือนธันวาคม 2553 ถือเป็นสะพานข้ามน้ำจืดที่ยาวที่สุดในประเทศไทย 

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานนาม เมื่อวันที่ 22 เมษายน 2553 สะพานเทพสุดา ซึ่งหมายถึงสะพานเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และเสด็จพระราชดำเนินทรงเปิดสะพานเทพสุดาอย่างเป็นทางการ เมื่อวันที่ 22 พฤศจิกายน 2554 เวลา 09.00 น. ณ บริเวณเชิงสะพานเทพสุดา อำเภอหนองกุงศรี จังหวัดกาฬสินธุ์ รวมทั้งทอดพระเนตรนิทรรศการสะพานเทพสุดา

สะพานเทพสุดาเป็นโครงข่ายเชื่อมเส้นทางคมนาคมขนส่งจาก จังหวัดหนองคาย อุดรธานี ผ่านจังหวัดกาฬสินธุ์ ไปยังจังหวัดมุกดาหาร ซึ่งเป็นประตูสู่อินโดจีนหรืออีสต์เวสต์อีโคโนมิก คอริดอร์ จะช่วยร่นระยะทางได้กว่า 100 กิโลเมตร รวมถึงการขนส่งผลผลิตทางการเกษตรทางฝั่งตะวันตก อำเภอหนองกุงศรี อำเภอท่าคันโท ซึ่งเป็นแหล่งเพาะปลูกเข้าสู่โรงงานอุตสาหกรรมที่อยู่ฝั่งตะวันออก อำเภอสหัสขันธ์ อำเภอสมเด็จ อำเภอกุฉินารายณ์ และตัวจังหวัดกาฬสินธุ์ จะร่นระยะทางกว่า 80 กิโลเมตร นอกจากนี้ บนสะพานเทพสุดายังสามารถมองเห็นทัศนียภาพที่สวยงามบริเวณพื้นที่อ่างเก็บน้ำลำปาวได้อย่างชัดเจน สนับสนุนการท่องเที่ยวของจังหวัดกาฬสินธุ์ และการท่องเที่ยวในภูมิภาค ทำให้ ประชาชนมีเศรษฐกิจที่ดีขึ้น ประกอบกับ อำเภอสหัสขันธ์ มีพิพิธภัณฑ์สิรินธร (ภูกุ้มข้าว) ซึ่งเป็นแหล่งค้นพบชิ้นส่วนกระดูกไดโนเสาร์ที่อุดมสมบูรณ์ที่สุดในประเทศไทย ทั้งนี้ได้ออกแบบประติมากรรมรูปหล่อไดโนเสาร์ ติดตั้งบริเวณราวสะพานทั้ง 2 ข้าง เพื่อเป็นสัญลักษณ์ของจังหวัดกาฬสินธุ์ อีกด้วย

อ้างอิง
-------

 เก็บถาวร 2011-01-28 ที่ เวย์แบ็กแมชชีน

 เก็บถาวร 2008-12-04 ที่ เวย์แบ็กแมชชีน

แหล่งข้อมูลอื่น
---------------

* แผนที่และภาพถ่ายทางอากาศของ สะพานเทพสุดา
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 16°42′46″N 103°27′31″E﻿ / ﻿16.712819°N 103.458702°E﻿ / 16.712819; 103.458702
**พระน้องนางของพระอัครชายา** หรือ **สมเด็จพระไปยิกาน้อย** เป็นพระชายาที่ไม่ปรากฏนามของสมเด็จพระปฐมบรมมหาชนก เป็นพระขนิษฐาในพระอัครชายา (หยก) และเป็นพระชนนีในพระเจ้าไปยิกาเธอ กรมหลวงนรินทรเทวี

ประวัติ
-------

พระน้องนางของพระอัครชายา มีนามเดิมว่าอย่างไรไม่เป็นที่ปรากฏ เข้าใจว่ามีนิวาสถานเดียวกันกับพระอัครชายา (หยก) ซึ่งเป็นพี่สาว คือบริเวณย่านชาวจีนฮกเกี้ยนแถบป้อมเพชร ทางทิศตะวันออกเฉียงใต้ของกรุงศรีอยุธยา ซึ่งเป็นย่านอาศัยของชาวจีนในรัชสมัยสมเด็จพระเจ้าอยู่หัวบรมโกศ เป็นธิดาคนเล็กของคหบดีชาวจีนฮกเกี้ยน มารดาเป็นธิดาของเจ้าพระยาอภัยราชาสมุหนายก

ต่อมาพระอัครชายาได้สมรสกับสมเด็จพระปฐมบรมมหาชนก บุตรคนโตของพระยาราชนิกูล (ทองคำ) ภายหลังการประสูติของพระราชโอรสพระองค์เล็กสมเด็จพระบวรราชเจ้ามหาสุรสิงหนาท พระอัครชายาได้ทรงพระประชวรและเสด็จสวรรคต สมเด็จพระปฐมบรมมหาชนกจึงได้เสกสมรสใหม่กับพระน้องนางของพระอัครชายา เหตุการณ์นี้ปรากฏในปฐมวงศ์ พระราชนิพนธ์ในพระบาทสมเด็จพระจอมเกล้าเจ้าอยู่หัวว่า

*"...สมเด็จพระไปยิกาพระองค์ใหญ่นั้น ได้มีพระเอารส พระธิดา ๕ พระองค์แล้ว ก็สิ้นพระชนม์ล่วงไปโดยนัยที่กล่าวมาแล้ว แต่เมื่อสิ้นพระชนม์นั้น พระชนมายุเท่าไรไม่ทราบถนัด พระไปยิกาพระองค์น้อย ได้รับปรนิบัติสมเด็จพระบรมมหาไปยกาธิบดีบดี ในที่นั้นต่อมาได้ประสูตรพระธิดาพระองค์หนึ่งแล้ว จะสิ้นพระชนม์เมื่อใดก็หาได้ความเปนแน่ไม่..."*

สมเด็จพระปฐมบรมมหาชนกกับพระน้องนางของพระอัครชายา มีพระราชธิดาพระองค์เดียวคือ พระเจ้าไปยิกาเธอ กรมหลวงนรินทรเทวี

อ้างอิง
-------

1. ↑  กรมศิลปากร. สำนักวรรณกรรมและประวัติศาสตร์ (2554). *ราชสกุลวงศ์* (PDF). กรุงเทพฯ: สำนักวรรณกรรมและประวัติศาสตร์ กรมศิลปากร. p. 4. คลังข้อมูลเก่าเก็บจากแหล่งเดิม (PDF)เมื่อ 2017-02-02. สืบค้นเมื่อ 2017-06-01.
2. ↑  *ราชสกุลวังหลังและสายสัมพันธ์* (PDF). กรุงเทพฯ: วัชรินทร์การพิมพ์. 2539. p. 1-4.
3. 1 2  Accom Thailand. *ปฐมวงศ์*. สืบค้นเมื่อ 12 พฤษภาคม พ.ศ. 2560.
4. ↑  กิตติพงษ์ วิโรจน์ธรรมากูร, ย้อนรอยราชสกุลวงศ์ วังหลวง, ดอกหญ้า, 2549, ISBN 974-941-205-2
5. ↑  ศรีรัญจวน, พิศวาสราชสำนัก ตอนที่ 14 รักที่จงรักของสมเด็จพระเอกาทศรถ[*ลิงก์เสีย*] วันจันทร์ 5 พฤศจิกายน 2555 เวลา 09:05 น.
*2001: A Space Odyssey*, the landmark 1968 collaboration between filmmaker Stanley Kubrick and classic science-fiction author Arthur C. Clarke, featured groundbreaking special effects, such as the realization of the spaceship USSC *Discovery One* (pictured here).
แม่แบบ:Scififilmlist
**บันเทิงคดีวิทยาศาสตร์** (อังกฤษ: science-fiction) หรือ **ไซไฟ** (อังกฤษ: sci-fi) เป็นภาพยนตร์ประเภทหนึ่งซึ่งเป็นบันเทิงคดีวิทยาศาสตร์ กล่าวคือมีการอาศัยอุปกรณ์หรือปรากฏการณ์หรือฉากหลังที่เป็นการจินตนาการขึ้นโดยอิงวิทยาศาสตร์ที่ยังไม่ใช่วิทยาศาสตร์โดยทางการปัจจุบัน เช่น สิ่งมีชีวิตนอกโลก โลกต่างดาว ประสาทสัมผัสพิเศษ และการเดินทางข้ามเวลา เป็นต้น รวมถึงสิ่งที่เป็นอนาคต เช่น ยานอวกาศ หุ่นยนต์ ไซบอร์ก การเดินทางระหว่างดวงดาว หรือเทคโนโลยีอื่น ๆ บ่อยครั้งภาพยนตร์บันเทิงคดีแนววิทยาศาสตร์ถูกใช้เพื่อขับเน้นประเด็นทางสังคมหรือการเมือง หรือเพื่อสำรวจประเด็นทางปรัชญา เช่น ความเป็นมนุษย์

แนวภาพยนตร์เช่นนี้มีอยู่ตั้งแต่สมัยภาพยนตร์เงียบ ตั้งแต่การใช้เทคนิกภาพพิเศษโดยจอร์จ เมลีแยร์ ใน *A Trip to the Moon* (1902) ต่อมาจนถึง *Metropolis* (1927) ซึ่งเป็นภาพยนตร์บันเทิงคดีแนววิทยาศาสตร์ขนาดยาวเรื่องแรก ในช่วงคริสตทศวรรษ 1930-1950 ภาพยนตร์บันเทิงคดีวิทยาศาสตร์ยังถูกมองว่าเป็นภาพยนตร์ทุนต่ำแบบเกรดบี จนกระทั่งสแตนลีย์ คูบริก ทำ *2001: A Space Odyssey* (1968) ออกฉาย ภาพยนตร์แนวนี้จึงได้รับการยอมรับอย่างจริงจังมากขึ้น ตั้งแต่ปลายคริสตทศวรรษ 1970 หลังจากความสำเร็จของ *สตาร์ วอร์ส* ภาพยนตร์บันเทิงคดีวิทยาศาสตร์ทุนสร้างสูงที่มีเทคนิกพิเศษน่าตื่นตาก็ได้รับความนิยมอย่างมากจนมาถึงปัจจุบัน
**โรงแรมเมอเวนพิค บีดีเอ็มเอส เวลเนส รีสอร์ท กรุงเทพ** (อังกฤษ: Mövenpick BDMS Wellness Resort Bangkok) เป็นโรงแรมที่ตั้งอยู่บนถนนวิทยุ เขตปทุมวัน กรุงเทพมหานคร มีห้องพักจำนวน 293 ห้อง โรงแรมยังมีคลินิกสุขภาพด้วย

ประวัติ
-------

พื้นที่ดั้งเดิมของโรงแรมนี้เป็นของนายเลิศ หรือต่อมาคือ พระยาภักดีนรเศรษฐ (เลิศ เศรษฐบุตร) นายเลิศเป็นเจ้าของที่ดินมากมายในพระนคร เขาตัดสินใจขยายพื้นที่ออกไป ด้วยการซื้อที่ดินแถวสุขุมวิทในสมัยต้นรัชกาลที่ 6 ซึ่งสมัยนั้นเป็นทุ่งนาที่เรียกว่า *ทุ่งบางกะปิ* มีราคาตารางวาละ 8 สตางค์ โดยได้ตั้งใจพัฒนาพื้นที่ประมาณ 60 ไร่ แถวเพลินจิตเป็นบ้านพักตากอากาศ มีการสร้างเรือนสักหลังใหญ่ใน พ.ศ. 2458 รวมถึงขุดคลองสมคิดหน้าบ้านเชื่อมต่อกับคลองแสนแสบ และจ้างสถาปนิกชาวอิตาลีออกแบบสวนหย่อม นายเลิศยังเปิดให้คนทั่วไปเข้าชมในวันอาทิตย์ และให้ลูกเสือเข้ามาพักแรม คนทั่วไปเรียกว่า **ปาร์คนายเลิศ** ส่วนเรือนไม้สัก เรียกว่า **บ้านปาร์ค**

ต่อมาเลอศักดิ์ สมบัติศิริ ซึ่งเป็นบุตรสาวของนายเลิศ ได้กันพื้นที่ราว 15 ไร่ จากพื้นที่ทั้งหมด 33 ไร่ ที่เดิมเคยเป็นบ้านที่พักอาศัยส่วนตัวของตระกูล เพื่อมาสร้างโรงแรมจำนวน 338 ห้อง เปิดให้บริการมาตั้งแต่ พ.ศ. 2526 บริหารโดยกลุ่มฮิลตัน โดยใช้ชื่อว่า **โรงแรมฮิลตัน อินเตอร์เนชั่นแนล บางกอก ณ ปาร์คนายเลิศ** ต่อมามีการปรับโฉมและและได้บริษัทแรฟเฟิลส์ อินเตอร์เนชั่นแนล เข้ามาบริหาร ภายใต้ชื่อ **โรงแรมปาร์ค นายเลิศ กรุงเทพ แรฟเฟิลส์ อินเตอร์เนชั่นแนล** และ **โรงแรมสวิสโฮเต็ล ปาร์ค นายเลิศ** ตามลำดับ

เดวิด คาร์ราดีน เสียชีวิตภายในห้องพักของโรงแรมแห่งนี้ เมื่อวันที่ 4 มิถุนายน พ.ศ. 2552

บริษัท กรุงเทพดุสิตเวชการ จำกัด (มหาชน) (BDMS) ซื้อที่ดินโครงการปาร์คนายเลิศและที่ดินรวม 15 ไร่ผ่านตลาดหลักทรัพย์เมื่อวันที่ 28 กันยายน พ.ศ. 2559 มูลค่ารวม 10,800 ล้านบาท ประกอบด้วย อาคารโรงแรมสวิสโฮเต็ล ปาร์ค นายเลิศ อาคาร Promenade และสิ่งปลูกสร้างอื่น ๆ รวม 15 ไร่ ต่อมา พ.ศ. 2562 กรุงเทพดุสิตเวชการได้ร่วมมือกับเครือเมอเวนพิคซึ่งเป็นเครือโรงแรมสัญชาติสวิส โดยใช้ชื่อว่า "โรงแรมเมอเวนพิค บีดีเอ็มเอส เวลเนส รีสอร์ท กรุงเทพ"

อ้างอิง
-------

1. ↑  "Mövenpick BDMS Wellness Resort Bangkok มิติใหม่การพักผ่อนคู่ดูแลสุขภาพใจกลางกรุงเทพฯ". แกลมไทยแลนด์.
2. ↑  "บ้านปาร์คนายเลิศ : เรือนไม้สักร้อยกว่าปีใจกลางเพลินจิต ของนักธุรกิจเจ้าของกิจการ รถเมล์ขาวนายเลิศ". เดอะคลาวด์.
3. ↑  "บ้านปาร์คนายเลิศ". ศูนย์มานุษยวิทยาสิรินธร (องค์การมหาชน).
4. ↑  "ปิดฉากรร.ปาร์คนายเลิศ ทายาทรุ่น 4'สมบัติศิริ'ขายทิ้ง". ฐานเศรษฐกิจ.
5. ↑  "Autopsy: David Carradine Died by Asphyxiation - ABC News". *ABC News*.
6. ↑  "10,800 ล้านบาท ปิดตำนาน 130 ปี "ปาร์คนายเลิศ"". ผู้จัดการออนไลน์.
7. ↑  "Bangkok's Nai Lert Park Hotel to revitalise as a Mövenpick wellness resort | TTG Asia".
อาคารที่ตั้งของ บริษัท หลุยส์ ที. ลีโอโนเวนส์ จำกัด
หลุมฝังศพของหลุยส์ที่สุสานบรอมพ์ตัน
**หลุยส์ ทอมัส กันนิส ลีโอโนเวนส์** (อังกฤษ: Louis Thomas Gunnis Leonowens; 25 ตุลาคม 1856 – 17 กุมภาพันธ์ 1919) นักธุรกิจชาวอังกฤษผู้เป็นบุตรชายของแอนนา ลีโอโนเวนส์ หรือ **แหม่มแอนนา** พระอาจารย์สอนภาษาอังกฤษของพระบาทสมเด็จพระจุลจอมเกล้าเจ้าอยู่หัว ซึ่งทั้งสองเป็นตัวละครเอกในนวนิยายเรื่อง *แอนนากับพระเจ้ากรุงสยาม* ที่ตีพิมพ์เมื่อ ค.ศ. 1944

เดินทางมาสยามพร้อมมารดาเมื่ออายุ 7 ปี ในเวลาต่อมาหลุยส์ได้เข้ารับราชการเป็นทหารมหาดเล็กรักษาพระองค์ก่อนจะลาออกจากราชการมาเปิดบริษัทแลกเปลี่ยนสินค้าที่ยังคงอยู่จนถึงปัจจุบันคือ **บริษัท หลุยส์ ตี. เลียวโนเวนส์ จำกัด**

อาชีพ
-----

ใน ค.ศ. 1881 ขณะอายุได้ 25 ปี หลุยส์เดินทางกลับมายังสยามอีกครั้งหลังเดินทางออกจากสยามไปหลายปีโดยได้รับตำแหน่งกัปตันในกองทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว

ต่อมาใน ค.ศ. 1884 เขาลาออกจากกองทัพและเริ่มต้นธุรกิจค้าไม้สักกระทั่ง ค.ศ. 1905 หลุยส์ได้ตั้งบริษัท หลุยส์ โทมัส ลีโอโนเวนส์ จำกัดขึ้นก่อนจะเปลี่ยนชื่อเป็น หลุยส์ ที. ลีโอโนเวนส์ จำกัด ในภายหลัง เป็นธุรกิจสัมปทานไม้สัก รับเป็นผู้แทนบริษัทผลิตซีเมนต์ นำเข้าแชมเปญ วิสกี้ เครื่องพิมพ์ดีด ผลิตภัณฑ์ด้านวิศวกรรม และธุรกิจประกันภัย และได้เดินทางออกจากสยามเป็นครั้งสุดท้ายเมื่อ ค.ศ. 1913 โดยมิได้เดินทางกลับมายังสยามอีกเลยจนสิ้นชีวิต

ชีวิตส่วนตัว
------------

หลุยส์ โทมัส กันนิส ลีโอโนเวนส์แต่งงานทั้งหมด 2 ครั้งกับ

* **แคโรไลน์ น็อกซ์** (1856–1893) บุตรสาวคนเล็กของเซอร์โทมัส ยอร์ช น็อกซ์ กงสุลอังกฤษประจำสยามผู้มีชีวิตอยู่ระหว่าง 1824 ถึง 1887 และภรรยา ปราง เย็น สตรีชั้นสูงชาวสยาม ทั้งคู่มีบุตรชาย 1 คนคือ โทมัส ("ยอร์ช") น็อกซ์ ลีโอโนเวนส์ (1888–1953) ซึ่งตั้งชื่อตามผู้เป็นตาและบุตรสาว 1 คนคือ แอนนา แฮร์เรียต ลีโอโนเวนส์ (1890–?) ซึ่งตั้งชื่อตามผู้เป็นย่า

* **รีตา เมย์** (1880–1936) แต่งงานเมื่อ ค.ศ. 1900 ทั้งคู่ไม่มีบุตร–ธิดาด้วยกัน

หลุยส์ ที. ลีโอโนเวนส์ถึงแก่กรรมเมื่อวันที่ 17 กุมภาพันธ์ ค.ศ. 1919 ที่กรุงลอนดอน ประเทศอังกฤษระหว่างเกิดการระบาดใหญ่ทั่วโลกของไข้หวัดใหญ่สเปน โดยศพของเขาถูกฝังเคียงข้างกับภรรยาคนที่สองที่สุสานบรอมพ์ตันในกรุงลอนดอน

อ้างอิง
-------

1. ↑  ประวัติบริษัทหลุยส์ ที. ลีโอโนเวนส์ จำกัด
2. ↑  Bradford Smith, "It Was Love, Love, Love", *The New York Times*, 16 September 1962
3. ↑  R. J. Minney, *Fanny and the Regent of Siam* (The World Publishing Company, 1962
4. ↑  "A Dark Tragedy in Siam: The Execution of Pra Preecah — A Native Nobleman Beheaded for Marrying A British Officer's Daughter—How a Cruel King Can Retain A Grudge For Years—Medieval Horrors in the Nineteenth Century". *The New York Times*. 12 April 1880.
5. ↑  W. S. Bristowe, *Louis and the King of Siam* (Chatto and Windus, 1976)
6. ↑  Alec Waugh, *Bangkok: Story of a City* (W. H. Allen, 1970), pages 84-85
7. ↑  The Wheaton College Archives & Special Collections: Margaret and Kenneth Landon Papers, 1824–2000, "Archived copy". คลังข้อมูลเก่าเก็บจากแหล่งเดิมเมื่อ 2008-07-06. สืบค้นเมื่อ 2010-01-31.`{{cite web}}`: CS1 maint: archived copy as title (ลิงก์)
8. ↑  W. S. Bristowe, *Louis and the King of Siam* (Chatto and Windus, 1976), page 101
**ปัญญา ศรีปัญญา** เป็นอดีตสมาชิกสภาผู้แทนราษฎรจังหวัดขอนแก่น และอดีตประธานคณะกรรมาธิการคมนาคม ในสภาผู้แทนราษฎรไทย ชุดที่ 23

ประวัติ
-------

ปัญญา ศรีปัญญา เกิดเมื่อวันที่ 9 ธันวาคม พ.ศ. 2496 ที่อำเภอน้ำพอง จังหวัดขอนแก่น เป็นบุตรของนายปรีชา ศรีปัญญา กับนางเพ็ญศรี ศรีปัญญา สำเร็จการศึกษาระดับปริญญาตรี นิติศาสตรบัณฑิต จากคณะนิติศาสตร์ มหาวิทยาลัยรามคำแหง

การทำงาน
--------

ปัญญา ศรีปัญญา มีอาชีพทนายความ ต่อมาได้รับเลือกตั้งเป็นสมาชิกสภาผู้แทนราษฎรจังหวัดขอนแก่น ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคชาติพัฒนา และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคนำไทย ของนายอำนวย วีรวรรณ ส.ส.ขอนแก่น ต่อมาในปี พ.ศ. 2539 เขาสอบตก โดยเสียที่นั่งให้กับผู้สมัครจากพรรคกิจสังคม ทั้ง 3 ที่นั่ง รวมถึงในปี พ.ศ. 2544 และ พ.ศ. 2548 อีกด้วย

ปัญญา ศรีปัญญา ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ต่อมาเมื่อมีการยุบพรรคตามคำวินิจฉัยของศาลรัฐธรรมนูญ เขาพร้อมกับสมาชิกในกลุ่มเพื่อนเนวิน ได้ย้ายไปสังกัดพรรคภูมิใจไทย แต่ในการเลือกตั้ง พ.ศ. 2554 เขาก็สอบตกอีกครั้งหนึ่ง 
ต่อมาได้ย้ายมาสังกัดพรรคพลังประชารัฐ

เครื่องราชอิสริยาภรณ์
---------------------

* พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  ประวัติผู้สมัคร ส.ส.[*ลิงก์เสีย*]
2. ↑  สมาชิกสภาผู้แทนราษฎร ชุดที่ 23
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ เก็บถาวร 2011-10-11 ที่ เวย์แบ็กแมชชีน, เล่ม ๑๒๖ ตอนที่ ๑๖ ข หน้า ๙, ๔ ธันวาคม ๒๕๕๒
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2009-01-17 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๓๑, ๑๘ ธันวาคม ๒๕๕๑
**เฉลิมชาติ การุญ** เป็นอดีตสมาชิกสภาผู้แทนราษฎรจังหวัดสกลนคร และเป็นอดีตประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน และรองประธานกรรมาธิการการพลังงาน ในสภาผู้แทนราษฎรไทย ชุดที่ 23

ประวัติ
-------

เฉลิมชาติ การุญ เกิดเมื่อวันที่ 5 ธันวาคม พ.ศ. 2510

สำเร็จการศึกษาระดับปริญญาโท ด้านวิศวกรรมศาสตร์ จากสถาบันเทคโนโลยีพระจอมเกล้าพระนครเหนือ

Conflicting Management จาก Royal Roads University. British Columbia. Canada

การทำงาน
--------

ก่อนเข้ามาทำงานด้านการเมือง เฉลิมชาติ การุญ ได้ผ่านงานด้านวิศวกรรม โดยเฉพาะด้านวิศวกรรมพลังงาน และวิศวกรรมไฟฟ้า มีผลงานด้านดังกล่าวในภาคอุตสาหกรรมจนกระทั่งปี 2547 ได้รับเลือกตั้งเป็นสมาชิกสภาผู้แทนราษฎรจังหวัดสกลนคร ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ซึ่งต่อมาศาลรัฐธรรมนูญมีคำวินิจฉัยให้ยุบพรรค เขาจึงย้ายมาสังกัดพรรคภูมิใจไทย

เขาได้รับแต่งตั้งเป็นประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน ในสภาผู้แทนราษฎรไทย ชุดที่ 23 (ชุดจากการเลือกตั้ง พ.ศ. 2550) ในระหว่างการดำรงตำแหน่งสมาชิกสภาผู้แทนราษฎร เฉลิมชาติ การุญ ได้ส่งเสริมโครงการไบโอดีเซลช่วยชาติ โดยผลิตเครื่องทำน้ำมันไบโอดีเซลขนาด 400 ลิตรต่อวันและสร้างเครือข่ายพลังงานชุมชน 

ในการเลือกตั้ง พ.ศ. 2554 เขาลงสมัครรับเลือกตั้งในนามพรรคภูมิใจไทย แต่ไม่ได้รับเลือกตั้ง โดยแพ้ให้กับนายนริศร ทองธิราช ผู้สมัครจากพรรคเพื่อไทย

หลังการเลือกตั้งทั่วไป พ.ศ. 2554 เฉลิมชาติ การุญ ได้หยุดบทบาททางการเมือง และเข้าทำงานในภาคอุตสาหกรรม วิศวกรรม และงานด้านวิชาการ ค้นคว้าและออกแบบ โดยปัจจุบันมีตำแหน่งผู้บริหารระดับสูง ที่ปรึกษา และกรรมการบริษัท ตลอดจนมีตำแหน่งกรรมการ กลุ่มอุตสาหกรรมไฟฟ้าอีเล็กทรอนิคและคมนาคม สภาอุตสาหกรรมแห่งประเทศไทย และกรรมการสภาองค์การนายจ้าง

เครื่องราชอิสริยาภรณ์
---------------------

* พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  รัฐสภาไทย
2. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ เก็บถาวร 2022-11-28 ที่ เวย์แบ็กแมชชีน, เล่ม ๑๒๗ ตอนที่ ๑๔ ข หน้า ๑๐, ๘ ธันวาคม ๒๕๕๓
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ เก็บถาวร 2022-08-14 ที่ เวย์แบ็กแมชชีน, เล่ม ๑๒๖ ตอนที่ ๑๖ ข หน้า ๒๗, ๔ ธันวาคม ๒๕๕๒
**สมชัย ฉัตรพัฒนศิริ** เป็นอดีตสมาชิกสภาผู้แทนราษฎรจังหวัดนครราชสีมา 2 สมัย อดีตสมาชิกสภาผู้แทนราษฎรแบบบัญชีรายชื่อ 1 สมัย อดีตประธานคณะกรรมาธิการการพลังงานในสภาผู้แทนราษฎรไทย ชุดที่ 23 ปัจจุบันเป็นประธานสมาพันธ์สมาคมภาพยนตร์แห่งชาติ

ประวัติ
-------

สมชัย เกิดเมื่อวันที่ 19 ธันวาคม พ.ศ. 2494 สำเร็จการศึกษาระดับประกาศนียบัตรมัธยมศึกษาตอนปลาย จากโรงเรียนอำนวยศิลป์ ระดับปริญญาตรี นิติศาสตรบัณฑิต สาขานิติศาสตร์ จากมหาวิทยาลัยรามคำแหง และปริญญาโท รัฐศาสตรมหาบัณฑิต สาขารัฐศาสตร์ จากมหาวิทยาลัยสุโขทัยธรรมาธิราช

การทำงาน
--------

สมชัย เข้าทำงานการเมืองโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมา ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา ได้รับเลือกเป็น ส.ส.สมัยแรก ต่อมาย้ายมาสังกัดพรรคไทยรักไทย และลงสมัครรับเลือกตั้ง ส.ส.แบบบัญชีรายชื่อ ได้รับเลือกตั้งเป็น ส.ส.สมัยที่ 2 เมื่อพรรคไทยรักไทยถูกยุบ เขาจึงย้ายไปสังกัดพรรครวมใจไทยชาติพัฒนา และลงสมัครรับเลือกตั้ง ได้รับเลือกเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ซึ่งในปี 2551 เขาเป็น 1 ใน 3 ส.ส.ที่งดออกเสียงในการลงมติเลือกนายอภิสิทธิ์ เวชชาชีวะเป็นนายกรัฐมนตรี

สมชัย เคยดำรงตำแหน่งรองเลขาธิการนายกรัฐมนตรีประจำนายสุวัจน์ ลิปตพัลลภ รองนายกรัฐมนตรี ในปี พ.ศ. 2548

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับสุชาติ ภิญโญ จากพรรคเพื่อไทย และในการเลือกตั้ง พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคภูมิใจไทย ลำดับที่ 41 แต่ไม่ได้รับเลือกตั้ง
ต่อมาในปี พ.ศ. 2565 เขาได้ย้ายมาร่วมงานกับพรรคประชาธิปัตย์

นอกจากงานการเมืองแล้ว สมชัย ยังดำรงตำแหน่งประธานสมาพันธ์สมาคมภาพยนตร์แห่งชาติ ตั้งแต่ปี 2561 เป็นต้นมา เป็นเจ้าของโรงภาพยนตร์ไฟว์สตาร์ และเป็นเจ้าของโรงแรมปัญจดารา จังหวัดนครราชสีมา

เครื่องราชอิสริยาภรณ์
---------------------

* พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  สมชัย ฉัตรพัฒนศิริ ประธานสมาพันธ์สมาคมภาพยนตร์แห่งชาติให้กำลังใจ"ลุงตู่"
2. ↑  "สมชัย ฉัตรพัฒนศิริ" ยินดีให้ใช้ "โรงแรมปัญจดารา โคราช" เป็นรพ.ชั่วคราวรองรับผู้ป่วยโควิด-19
3. ↑  "นักเรียนเก่าอำนวยศิลป์ รุ่น ๔๓ ให้รัฐบาลนำโรงแรม ไปปรับเป็นโรงพยาบาลเพื่อเตรียมรองรับผู้ป่วย COVID-19". คลังข้อมูลเก่าเก็บจากแหล่งเดิมเมื่อ 2022-10-05. สืบค้นเมื่อ 2021-03-07.
4. ↑  เปิดชื่อปาร์ตี้ลิสต์ภูมิใจไทย
5. ↑  ‘ปชป.’ เปิดตัว 8 ว่าที่ผู้สมัคร ส.ส.โคราช มั่นใจปักธงได้แน่
6. ↑  ได้ใจชาวโคราช "สมชัย พัฒนศิริ" เสนอ รร.ปัญจดาราเป็นรพ.ชั่วคราว 500 เตียงช่วยรองรับผู้ป่วยโควิด -19
7. ↑  เปิดใจ! "สมชัย ฉัตรพัฒนศิริ" ทำไมผมจึงยกโรงแรมให้รัฐใช้เป็น "รพ.สนาม" สู้โควิด-19
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-12-03 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๒, ๑๘ ธันวาคม ๒๕๕๑
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-11-28 ที่ เวย์แบ็กแมชชีน, เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘
**ตลบหลังตลาด** เป็นรายการวาไรตี้เกมโชว์ที่นำผู้ประกอบอาชีพค้าขายมาแข่งขันกันและแข่งขันกับกับดารา ซึ่งดำเนินรายการโดย นำชัย จรรยาฐิติกุล, ตี๋ ดอกสะเดา และโป๊งเหน่ง เชิญยิ้ม ออกอากาศทุกวันจันทร์ถึงวันพฤหัสบดี เวลา 15.30-16.00 น. ออกอากาศครั้งแรกวันที่ 3 ตุลาคม พ.ศ. 2554 และออกอากาศเทปสุดท้าย เมื่อวันที่ 30 กันยายน พ.ศ. 2557

รูปแบบรายการ
------------

รายการในแต่ละเทป จะมีทั้งหมด 3 ช่วง คือ

### ช่วงที่ 1 - ตลกหลังตลาด

เป็นช่วงที่ ตี๋ ดอกสะเดา และโป๊งเหน่ง เชิญยิ้ม แสดงละครตลกสั้น 3-5 นาที ซึ่งจะเชื่อมโยงถึงสิ่งที่ใช้ในการแข่งขัน

### ช่วงที่ 2 - เปิดตลาด

ในช่วงนี้ จะเป็นช่วงที่ โป๊งเหน่ง เชิญยิ้ม และ ตี๋ ดอกสะเดา นำพ่อค้า-แม่ค้าที่มีความเชี่ยวชาญเกี่ยวกับเกมที่จะทำการแข่งขันในเทปนั้นๆ จากตลาด 2 ตลาด มาแข่งขันในเกมที่กำหนดให้ ภายในเวลา 60 วินาที (หรือในบางเกม เช่น เกมกะน้ำหนัก จะไม่มีการกำหนดเวลา แต่จะวัดจากคนที่กะน้ำหนักได้ใกล้เคียงกว่า จะเป็นฝ่ายได้ 1 คะแนน) ใครทำได้มากกว่าภายในเวลา 60 วินาที หรือทำได้หมดจากที่ทีมงานเตรียมไว้ คนนั้นเป็นผู้ชนะ และรับเงินรางวัลไปก่อน 10,000 บาท 

### ช่วงที่ 3 - ตลบหลังตลาด

ในช่วงนี้ ดารารับเชิญจะมาแข่งขันกับพ่อค้า-แม่ค้า ที่ชนะมาจากเกมในช่วงที่ 2 (ช่วง เปิดตลาด) โดยลักษณะจะเหมือนกับเกมในช่วงที่ 2 แต่พ่อค้า-แม่ค้า จะมีการต่อให้กับดารารับเชิญ สามารถจำแนกประเภทการต่อได้ คือ

* การต่อแบบเวลา
* การต่อแบบปริมาณ
* การต่อในลักษณะอื่นๆ

แต่ในบางครั้ง ดารารับเชิญ จะเป็นผู้ขอให้ไม่มีการต่อ 

และภายในเวลา 60 วินาที ใครทำได้มากกว่า หรือทำได้หมดจากที่ทีมงานเตรียมไว้ คนนั้นเป็นผู้ชนะ ถ้าพ่อค้า-แม่ค้า ชนะ พ่อค้า-แม่ค้า ก็จะนำเงิน 10,000 บาท ไปทำทุน แต่ถ้าดาราชนะ ดาราก็จะตลบเงิน 10,000 บาท ของพ่อค้า-แม่ค้า นำไปทำบุญร่วมกับรายการ 

ซึ่งเมื่อถึงสิ้นเดือนแล้ว ทางรายการก็จะนำเงินที่ดาราตลบมาจากพ่อค้า-แม่ค้า ทั้งหมดของเดือนนั้น นำไปมอบให้กับองค์กรการกุศลต่างๆ ในวันแรกของการออกอากาศในเดือนถัดไป 

#### ในกรณีที่การแข่งขันเสมอกัน

ในกรณีที่การแข่งขันนั้น มีผลเสมอกัน ในช่วงแรกของรายการ จะทำการต่อเวลาแข่งขันไปอีก 30 วินาที แล้วใครสามารถทำได้มากกว่าภายในช่วงเวลานี้ ก็จะเป็นฝ่ายชนะไป แต่ในการแข่งขันช่วงที่ 3 (ตลบหลังตลาด) ถ้าหากผู้เข้าแข่งขัน ทำคะแนนได้เสมอกับดารารับเชิญ ดารารับเชิญจะเป็นฝ่ายชนะทันที

และในปัจจุบัน ถ้าหากมีผลการแข่งขันเสมอกัน พิธีกรจะดูถึง**กระบวนการสุดท้าย** (คือ การทำขั้นตอนสุดท้ายก่อนที่จะหมดเวลา) ซึ่งถ้าหากฝ่ายไหนมีกระบวนการสุดท้ายที่ดีกว่า ทางรายการก็จะให้ฝ่ายนั้นเป็นฝ่ายชนะ เช่น ในการแข่งขันตักเฉาก๊วยใส่ถ้วย หากมีผลเสมอกันที่ 5:5 ถ้วย ฝ่าย A ได้ตักแค่เนื้อเฉาก๊วยใส่ในถ้วย ส่วนฝ่าย B ได้ตักเนื้อเฉาก๊วย และน้ำเชื่อมใส่ถ้วยแล้ว ฝ่าย B จะเป็นฝ่ายชนะ เนื่องจากมีขั้นตอนสุดท้ายที่มากกว่า แต่ถ้าหากดูกระบวนการสุดท้ายแล้วยังเสมอกันอีก ทางรายการจะให้ทำการแข่งขันใหม่ ภายในเวลา 60 วินาทีเหมือนเดิม และตัดการแข่งขันที่มีผลเสมอกันออก

### การร่วมสนุกของผู้ชมทางบ้าน

ตั้งแต่ปี พ.ศ. 2556 ทางรายการได้เพิ่มการร่วมสนุกสำหรับผู้ชมทางบ้าน เพื่อชิงเสื้อ**รายการตลบหลังตลาด** จำนวน 10 ตัว/เทป โดยผู้ชมทางบ้าน จะโทรศัพท์มาที่เบอร์โทรศัพท์ของรายการ หลังจบรายการ เพื่อตอบคำถามที่ประกาศตอนท้ายรายการ

อ้างอิง
-------

1. ↑  ผังรายการ. สถานีโทรทัศน์สีกองทัพบกช่อง 7
**วิก 07** เป็น รายการโทรทัศน์ไทย ประเภทละครเวทีแนวหรรษา ของบริษัท เจเอสแอล และเป็นรายการแรกของบริษัทที่ออกอากาศทาง สถานีโทรทัศน์สีกองทัพบกช่อง 7

ประวัติ
-------

รายการ "วิก 07" หรือ "วิก 07 โชว์" สร้างสรรค์โดย พิไลวรรณ บุญล้น, วัชระ แวววุฒินันท์ และอีกหลายท่าน ออกอากาศครั้งแรกวันที่ 5 กรกฎาคม พ.ศ. 2530 โดยเสนอเป็นประจำทุกเย็นวันอาทิตย์ ทางช่อง 7 สี โดยเป็นรายการละครเวทีที่เสนอเรื่องราวสมมติซึ่งเปลี่ยนไปทุกสัปดาห์ ด้วยรูปแบบการนำเสนอที่สนุกสนาน ชวนหัว เข้าถึงผู้ชมได้ง่าย ลักษณะการถ่ายทำใช้โรงถ่าย (Studio) ของเจเอสแอล เป็นโรงละครเวทีตลอดเรื่อง รายการนี้ประสบความสำเร็จจากความนิยมของผู้ชมทั่วประเทศ และได้สร้างคนเขียนบท รวมทั้งนักแสดงมากมาย จนมีการแจกรางวัล  *"วิก 07 ทองคำ"* ตามมา  กระทั่งรายการต้องยุติลงในวันที่ 26 กุมภาพันธ์ พ.ศ. 2538 ก่อนจะเปลี่ยนรูปแบบและชื่อรายการเป็น *"ศูนย์ 07"* และ *"07 โชว์"* ตามลำดับ

ระยะเวลาออกอากาศ
----------------

เดิมออกอากาศทุกวันอาทิตย์ เวลา 17.50 - 18.20 น. แต่ในปี พ.ศ. 2532 เป็นต้นมา รายการได้เพิ่มเวลาเป็น 1 ชั่วโมง โดยเสนอในเวลา 17.30 - 18.30 น. บางช่วงเริ่มเวลา 17.00 - 18.00 น. และในบางครั้งอาจเริ่มเวลาเร็วกว่าเดิม กรณีมีการถ่ายทอดสดรายการพิเศษ โดยออกอากาศทางช่อง 7 สีตรงกับชื่อรายการมาตลอด 

นอกจากนี้ ยังได้จัดรายการพิเศษ "วิก 07 กะพริบวันหยุด" ในวันหยุดนักขัตฤกษ์ ปี พ.ศ. 2533 - พ.ศ. 2536 โดยเป็นการแสดงละครเรื่องพิเศษตามรูปแบบของวิก 07 แต่ใช้ผู้ดำเนินรายการจากรายการ จันทร์กะพริบ

พิธีกร
------

เนื่องจาก "วิก 07" เป็นละครเวที แต่ใช้คำว่า "รายการ" นำหน้า ซึ่งต้องมีพิธีกรดำเนินรายการด้วย รายการนี้มีการเปลี่ยนตัวพิธีกรหลายรุ่น โดยคนแรกคือ วัชระ ปานเอี่ยม จนในปี พ.ศ. 2533 เปลี่ยนเป็น ไกรวิทย์ พุ่มสุโข, สมบัติ เมทะนี และ สัญญา คุณากร ตามลำดับ นอกจากนี้ยังมีอีกหลายท่านที่มาเป็นผู้ช่วยพิธีกร โดยทำหน้าที่เกริ่นนำละครในตอนต้น การแสดงหน้าม่าน และแนะนำนักแสดงในตอนท้ายรายการ

ศึกรักประกาศิต
--------------

ในรายการ วิก 07 นอกจากละครจบในตอนที่สลับสับเปลี่ยนทุกสัปดาห์แล้ว ยังมีละครที่ดำเนินเรื่องราวอย่างต่อเนื่อง จนมีการทำเป็นภาคต่อหลายครั้ง ได้แก่เรื่อง "**ศึกรักประกาศิต**" โดยแสดงตั้งแต่ปี พ.ศ. 2531 จนถึงเทปสุดท้ายของรายการในต้นปี พ.ศ. 2538 นำแสดงโดย จรัล มโนเพ็ชร, ผุสชา โทณะวณิก ร่วมด้วยนักแสดงชื่อดังในแต่ละภาค และยังได้มีการจัดแสดงละครเวทีต่อสาธารณชน ณ หอประชุมใหญ่ศูนย์วัฒนธรรมแห่งประเทศไทย ในวันที่ 31 มกราคม - 2 กุมภาพันธ์ พ.ศ. 2535

รางวัล
------

* รางวัลโทรทัศน์ทองคำ ปี 2530 ประเภทละครชวนหัวชุดดีเด่น

แหล่งข้อมูลอื่น
---------------

* เพลงละคร ศึกรักประกาศิต ในวิก 07
* ละคร ศึกรักประกาศิต ในวิกศูนย์วัฒนธรรม

อ้างอิง
-------

1. ↑  "ประวัติเจเอสแอล". คลังข้อมูลเก่าเก็บจากแหล่งเดิมเมื่อ 2009-12-05. สืบค้นเมื่อ 2010-02-16.
2. ↑  เล่าเรื่องวันละรูป จรัล มโนเพ็ชร[*ลิงก์เสีย*]
3. ↑  รางวัลที่เจเอสแอลได้รับ[*ลิงก์เสีย*]